C 125/450
RO
Jurnalul Oficial al Uniunii Europene
5.4.2023
Miercuri, 14 septembrie 2022
(b) la alineatul (3) se adaugă următorul paragraf: „La elaborarea propunerii legislative menționate la primul paragraf, Comisia ia în considerare: (a) avizul Comitetului științific consultativ european privind schimbările climatice, instituit prin articolul 10a din Regulamentul (CE) nr.
401/2009; (b) bugetul indicativ preconizat al Uniunii privind gazele cu efect de seră astfel cum este prevăzut la articolul 4 alineatul (4) din Regulamentul (UE) 2021/1119; (c) planurile energetice și climatice naționale integrate prezentate de statele membre până la 30 iunie 2024 în temeiul articolului 14 alineatul (2) din Regulamentul (UE) 2018/1999; (d) experiența dobândită prin punerea în aplicare a prezentei directive, inclusiv criteriile de durabilitate și de reducere a emisiilor de gaze cu efect de seră; și (e) evoluțiile tehnologice pentru energia din surse regenerabile.;” (c) se adaugă următorul alineat: „(4a) Până la...
[doi ani de la intrarea în vigoare a prezentei directive de modificare], Comisia revizuiește punerea în aplicare a prezentei directive și publică un raport în care prezintă concluziile revizuirii sale.
Revizuirea evaluează în principal următoarele aspecte: (a) efectele externe ale utilizării energiei din surse regenerabile și impactul acesteia asupra mediului; (b) beneficiile socioeconomice ale punerii în aplicare a prezentei directive; (c) stadiul punerii în aplicare a inițiativelor conexe privind energia din surse regenerabile în cadrul RepowerEU; (d) dacă creșterea cererii de energie electrică în sectorul transporturilor, al industriei, al construcțiilor și al încălzirii și răcirii, precum și pentru producția de combustibili din surse regenerabile de origine nebiologică este acoperită prin volume echivalente de capacități de generare de energie din surse regenerabile.
(e) o reducere treptată, până în 2030, a ponderii combustibililor derivați din biomasă lemnoasă primară, definită la articolul 2 din prezenta directivă, contabilizate pentru atingerea țintelor privind energia din surse regenerabile menționate la articolul 3 alineatul (1), pe baza unei evaluări a impactului efectuate de Comisie.
Această revizuire în sensul unei reduceri treptate este prezentată până la ...
[3 ani de la transpunerea prezentei directive de modificare].
[AM 48] Comisia și autoritățile competente din statele membre se adaptează permanent la cele mai bune practici în procedurile administrative și iau toate celelalte măsuri pentru a simplifica punerea în aplicare a prezentei directive și pentru a reduce la minimum costurile de asigurare a conformității pentru actorii implicați și pentru sectoarele afectate.”; 23.
Articolul 35 se modifică după cum urmează: (a) alineatul (2) se înlocuiește cu următorul text: „Competența de a adopta acte delegate menționată la articolul 8 alineatul (3) al doilea paragraf, la articolul 29a alineatul (3), la articolul 26 alineatul (2) al patrulea paragraf, la articolul 26 alineatul (2) al cincilea paragraf, la articolul 27 alineatul (1) al doilea paragraf, la articolul 27 alineatul (3) al patrulea paragraf, la articolul 28 alineatul (5), la articolul 28 alineatul (6) al doilea paragraf, la articolul 31 alineatul (5) al doilea paragraf și la articolul 31a alineatul (2) al doilea paragraf se conferă Comisiei pe o perioadă de cinci ani de la [data intrării în vigoare a prezentei directive de modificare].
Comisia prezintă un raport privind delegarea de competențe cel târziu cu nouă luni înainte de încheierea perioadei de cinci ani.
Delegarea de competențe se prelungește tacit cu perioade de timp identice, cu excepția cazului în care Parlamentul European sau Consiliul se opune prelungirii respective cu cel puțin trei luni înainte de încheierea fiecărei perioade.”;